Fahlbeek

Fahlbeek () is en lütten Oort in de Gemeen Visselhöövd in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Kedenborg.

 Geografie 

De Oort liggt in de Lümbörger Heid. Dicht bi Fahlbeek flütt de Lehrde langs.

De Naveröörd sünd Griemen, Kedenborg, Visselhöövd un Oddingen in’n Noordoosten, Ohrsen in’n Oosten, Jarl un Hilligensehl in’n Süüdoosten, Ebben in’n Süden, Sievern un Stellich in’n Süüdwesten un Bleckwedel, Jeddingen un Wehnsen in’n Noordwesten.

 Historie 

Fahlbeek kummt 1470 toeerst in de Oorkunnen vör.

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Griemen in’n Kanton Wasra höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Stellich in’n Kanton Wasra.

De Oort hett vör 1852 to dat Gericht Cordingen in dat Amt Rethen tohöört un denn von 1852 bet 1885 to dat Amt Fambossel. Na 1885 weer dat in’n Kreis Fambossel. 1932 is dat för korte Tied Deel von’n Kreis Soltau-Fambossel worrn, de 1933 wedder oplööst worrn is, so dat de Oort to’n Kreis Fambossel höört hett.

De Oort höört von öllers bi de Gemeen Kedenborg mit bi, de an’n 1. März 1974 mit de Gemeenreform in Neddersassen Deel von de Gemeen Visselhöövd worrn is. Dorbi is de Oort ut’n Landkreis Fambossel in’n Landkreis Rodenborg wesselt. Sietdem billt Kedenborg binnen de Gemeen en Oortschop mit egen Oortsvörsteiher.

 Inwahnertall 

 Religion 

Fahlbeek is evangeelsch-luthersch präägt un höört to dat Kaspel von de Johannis-Kark in Wasra.

För de Kathoolschen weer von 1852 bet 1960 de Kapell op Slott Kedenborg tostännig. Nu is de Hart-Jesu-Kark in Visselhöövd tostännig, de siet 1. August 2004 to de Karkengemeen St. Maria von’n hilligen Rosenkranz in Wasra tohöört.

 Weertschop un Infrastruktur 

För Fahlbeek is de freewillige Füürwehr Kedenborg mit tostännig.

 Verkehr 

De Straat dör Fahlbeek löppt in’n Noordoosten över Griemen na Kedenborg an de Kreisstraat 245 un wieder an de Landsstraat 161 un in’n Süüdoosten na Hilligensehl an de L 161. De L 161 föhrt in’n Noorden na Visselhöövd an de Bundsstraat 440 un in’n Süden över Ebben na Wasra an de B 209.

De nächste Autobahn is de Autobahn 27 (Afsnidd Bremen–Wasra). De Opfohrt 27 Wasra-West liggt so twölv Kilometer in’n Süden von Fahlbeek an de B 209.

De nächste Bahnhoff is so bi söss Kilometer wied weg in’n Noorden de Bahnhoff Visselhöövd an de Bahnlien Ülzen–Langwedel.

 Scholen 

De Kinner ut Fahlbeek gaht na de Grundschool Jeddingen. Bet 1969 sünd de Schölers in Kedenborg na de Volksschool gahn un denn na de Middelpunktschool in Visselhöövd wesselt. Later sünd se na Jeddingen wesselt.

 Footnoten 

Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band 1. Kißling, Ossenbrügge 1813, Sied 115
Curt Heinrich Conrad Friedrich Jansen: Statistisches Handbuch des Königreichs Hannover. Hannover 1824, Sied 180
Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree, Hannover 1848, Sied 102
Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 90
Kategorie:Oort
Kategorie:Landkreis Rodenborg (Wümm)